15/04/2010 | Administración LocalMunicipal
Ordes
Aprobación definitiva ordenanza fiscal tasa por visitas a los museos municipales de Ordes

EDICTO Elevado a definitivo, por non terse presentado reclamacións durante o prazo de exposición ao público, o acordo do Concello Pleno, adoptado en sesión ordinaria, de data 23 de febreiro de 2.010, de aprobación provisional da imposición e ordenación, así como a súa ordenanza fiscal (nº 31) reguladora da taxa por visitas aos museos municipais. De conformidade co disposto no art.17.4 do R. D. Lexislativo 2/2004, de 5 de marzo, faise público o texto integro da súa ordenanza fiscal, sen que esta entre en vigor ata que se levou a cabo devandita publicación. Contra a ordenanza fiscal, unha vez publicada no Boletín Oficial da Provincia, poderá imporse recurso contencioso administrativo nos termos establecidos na Lei reguladora da Xurisdición contencioso-administrativa. Ordes, 7 de abril de 2010 O ALCALDE en funcións Samuel Fernando Sesa Peralias En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réxime Local, e de conformidade co disposto nos artigos 15 e 20.4 w) do Real decreto lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, este Concello establece a taxa de recollida de lixo, que se regula pola presente Ordenanza Fiscal segundo o previsto no artigo 57 do devandito Real decreto. Constitúe o feito impoñible da taxa a entrada ou utilización dos museos municipais. Non estarán suxeitas á presente taxa as entradas que se poidan programar polo Concello para as visitas escolares, así como doutros colectivos do termo municipal, previa a súa aprobación polo Órgano municipal competente. Así mesmo, non constituirá o feito impoñible da taxa as visitas que se realicen o día 18 de maio, día internacional dos museos. Son suxeitos pasivos da taxa en concepto de contribuíntes as persoas físicas e xurídicas, así como as entidades ás que refírese o artigo 35 da Lei Xeneral Tributaria que soliciten ou resulten beneficiadas ou afectadas polos servizos recollidos na presente Ordenanza. A contía da taxa a satisfacer polos usuarios deste servizo, entendendo por tales as persoas que ao satisfacer a mesma adquiren a dita condición se determinará de acordo coas seguintes tarifas: · Entrada individual: 2,00 €. · Grupos (a partires de 10 persoas): 1,50 €/persoa. · Maiores de 65 anos: 1,00 €. · Persoas con discapacidade, de acordo coa definición que realiza o artigo 1.2 da Lei 51/2003, de 2 de decembro, de igualdade de oportunidades, non discriminación e accesibilidade universal das persoas con discapacidade:1,00 €. Neste caso poderá acceder ao museo de forma gratuíta a persoa que o acompañe, sempre e cando esta sexa imprescindible para que aquel poida realizar a súa visita. · Menores de 18 anos: 1,00 €. · Tarifa gratuíta. Gozarán da dita tarifa:  Os menores de 7 anos.  Os membros das seguintes entidades, previa acreditación documental:  Fundación “Juanjo Liñares”.  APME. Asociación Profesional de Museólogos de España.  ANABAD. Asociación Nacional de Arquiveiros, Bibliotecarios e Museólogos.  AEM. Asociación Española de Museólogos.  ICOM. Consello Internacional de Museos.  Persoal que preste os seus servizos nos Museos Estatais adscritos ao Ministerio de Cultura.  Persoal que preste os seus servizos nos Museos de titularidade da Xunta de Galicia ou da Deputación de A Coruña.  Profesores de ensino relacionado directamente co contido do Museo que estean no exercicio das súas funcións.2. Tarifa 2º. Por utilización das salas de conferencias: 36 € por hora de utilización. A dita tarifa será de 18 € por hora de utilización no caso de utilización da mesma por asociacións debidamente inscritas no rexistro municipal de asociacións. Mediante o instrumento xurídico axeitado o Concello poderá establecer campañas e acordos de promoción, fomento e visitas aos museos municipais, que poderán comportar unha redución da tarifa da visita e/ou incluso a súa gratuidade. Non se concederá beneficio fiscal algún que non veña determinado en norma con rango de Lei ou veña derivado da aplicación dos Tratados Internacionais. A taxa regulada mediante a presente ordenanza devéngase no momento no que o visitante solicite a súa entrada nos recintos museísticos municipais ou a reserva da sala de conferencias, entendéndose producida tal solicitude coa adquisición dos tíckets ou outros documentos xustificativos do pagamento da taxa. Así mesmo, devengarase a taxa cando se inicie a prestación do servizo, a cal entenderase producida co acceso ou entrada ao recinto do museo, aínda que non se solicitase a entrada previamente. Con independencia do pagamento da taxa regulada na presente ordenanza, os visitantes virán obrigados a reintegrar ao Concello de Ordes os danos ou desfeitas que causaren ás instalación, obxectos ou edificios con motivo da súa permanencia neles. A obriga de pagamento da taxa nace coa solicitude de entrada nalgún dos museos de titularidade municipal, materializándose coa obtención, mediante pagamento, da entrada. Cando unha persoa xurídica ou entidade solicite autorización para que un grupo poida visitar o museo deberá satisfacer o depósito previo de todas as persoas que pretendan acceder ao museo. O pagamento da taxa mediante entrada realizarase sempre en diñeiro efectivo, non admitíndose outra forma de pagamento. O encargado do museo será o responsable do despacho das entradas, debendo efectuar semanalmente a entrega da recadación na Tesourería municipal, xunto coa xustificación documental en documento normalizado. O pagamento da taxa por utilización da sala de conferencias liquidarase unha vez concedida a autorización de uso, mediante o ingreso da cota na Tesourería municipal, e sempre con carácter previo a utilización da mesma. As autorizacións terán carácter persoal e non poderán ser cedidas ou subarrendadas a terceiros. O incumprimento deste mandato dará lugar á anulación da autorización, sen prexuízo das contías a aboar polos interesados. Cando por causas non imputables ao suxeito pasivo, o servizo público non se preste ou desenrole, procederá a devolución do importe correspondente. En materia de infraccións e sancións tributarias estarase ao disposto nos artigos 181 e seguintes da Lei 58/2003, de 17 de decembro, Xeral Tributaria e nas disposicións que a substitúan, complementen o se diten en desenvolvemento da mesma. En calquera caso, o descubrimento de persoas dentro dos recintos sen ter procedido ao pagamento do importe, será considerado como infracción, impoñéndose en concepto de multa unha cantidade igual ao dobre da cota defraudada. A presente Ordenanza fiscal, aprobada polo Pleno Corporativo en sesión celebrada o 23 de febreiro de 2010, entrará en vigor e comezará a aplicarse o mesmo día da publicación do seu texto íntegro no Boletín oficial da Provincia, permanecendo en vigor ata a súa modificación ou derrogación expresa.